open-index/open-wikipedia-markdown huggingface dataset:
Chance the Rapper

**Չենսելոր Բենեթ** (, ), ավելի հայտնի է որպես **Chance the Rapper** (արտասանվում է «Չենս դը ռեպր»), ամերիկացի ռեփեր։ Հայտնի է դարձել իր «Acid Rap» միքսթեյպով, որը թողարկվել է 2013 թվականին։ Իր մասնակցությունն է ունեցել այնպիսի կատարողների երգերում, որոնցից են Ջասթին Բիբերի «Confident», Մադոննայի «Iconic», Էքշն Բրոնսոնի «Baby Blue», Snakehips-ի «All My Friends» և այլն։ 2016 թվականի մայիսին թողարկել է «Coloring Book» միքսթեյպը, որը Billboard 200 ալբոմների հիթ շքերթում զբաղեցրել է ութերորդ հորիզոնականը և արժանացել է երաժշտական քննադատների բարձր գնահատականին։

## Անձնական կյանք
Chance the Rapper-ը ունի ընկերուհի՝ Քրիստենը, ում հետ հանդիպում է 2013 թվականից։ Նրանց դուստրը ծնվել է 2015 թվականի սեպտեմբերին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1993 ծնունդներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ապրիլի 16 ծնունդներ
Կատեգորիա:Բեմական կեղծանուններ
Պոլիկարպ Կակաբաձե

**Պոլիկարպ Մալխազի Կակաբաձե** (, ), վրացի խորհրդային դրամատուրգ։

## Կենսագրություն
Պոլիկարպ Կակաբաձեն ծնվել է 1895 թվականի փետրվարի 23-ին (մարտի 7) Քութայիսի մոտ գտնվող Կուխի գյուղում։

Իր գրական գործունեությունը Պոլիկարպ Կակաբաձեն սկսել է 1918 թվականին՝ իրեն դրսևորելով որպես նրբազգաց հոգեբան, գյուղացու կյանքի լավ գիտակ ու երկխոսությունների վարպետ։

Իր առաջին ստեղծագործություններում՝ «Երեք աղջիկ» և «Լուսաբացից առաջ», նա վարպետորեն ստեղծել է հարստահարված վրացի գյուղացու կերպարը։

1929 թվականին Կոնստանտին Մարջանիշվիլին Պոլիկարպ Կակաբաձեի «Կքվարկվարե Թութաբերի» պիեսը բեմադրել է Քութայիսի Պետական երկրորդ դրամատիկական թատրոնում, ինչի շնորհիվ էլ դրամատուրգը դարձել է հայտնի։

## Պիեսներ
* «Խաչմերուկում»
* «Երեք աղջիկ»
* «Լուսաբացից առաջ»
* «Լիսաբոնի կալանավորները» (բեմադրվել է 1925 թվականին)
* «Կվարկվարե Թութաբերի» (բեմադրվել է 1928 թվականին)
* «Հարսանիք կոլխոզում» (1937)
* «Կախաբերի սուրը»
* «Վախթանգ I»
* «Բագրատ VII»

## Ծանոթագրություններ

## Արտաքին հղումներ
* პოლიკარპე კაკაბაძე - ცხოვრება, შემოქმედება (վրաց.)

## Գրականություն
* ზ. ბაბუნაშვილი, თ. ნოზაძე, „მამულიშვილთა სავანე“, თბ., 1994.
**ბენაშვილი დ.,* ლიტერატურული ძიებანი, თბ., 1972.
**ვარდოსანიძე გ.,* წერილები, თბ., 1974.
**იოვაშვილი დ.,* ლიტერატურული წერილები, თბ., 1974.
**ციციშვილი გ.,* ქართული საბჭოთა დრამატურგია, ნაწ. 1, თბ., 1962.
**ჯიბლაძე გ.,* კრიტიკული ეტიუდები, ტ. 5, თბ., 1974.

Կատեգորիա:Վրացի դրամատուրգներ
Uzbekistan Airways

**Uzbekistan Airways** Ուզբեկստանի խոշորագույն ավիաընկերություններից մեկը, որի գրասենյակը գտնվում է Տաշքենդում։ Ավիաընկերությանը հիմնադրվել է 1992 թվականին։

## Ավիաընկերության պայմանագրերը
Ավիաընկերությունը պայմանագիր է կնքել հետևյալ ավիաընկերությունների հետ՝
* Աերոֆլոտ
* Aeroméxico
* Air France
* KLM
* Alitalia
* China Southern Airlines
* Continental Airlines
* Czech Airlines
* Delta Air Lines
* Korean Air
* Northwest Airlines

## Տուրիզմ
Ավիաընկերությունը չվերթներ է իրականացնում ավելի քան 50 ուղղություններով, այդ թվում Եվրոպայում, Ասիայում և Հյուսիսային Ամերիկայում։

* Ավիաընկերությունը 2008 թվականի տեղափոխել է ավելի քան 2,06 մլն ուղևոր։
* Ավիաընկերությունը 2009 թվականի տեղափոխել է ավելի քան 1,885 մլն ուղևոր։
* Ավիաընկերությունը 2010 թվականի տեղափոխել է ավելի քան 2,160 մլն ուղևոր։
* Ավիաընկերությունը 2011 թվականի տեղափոխել է ավելի քան 2,32 մլն ուղևոր։
* Ավիաընկերությունը 2012 թվականի տեղափոխել է ավելի քան 2,64 մլն ուղևոր։

## Չվերթ
Ավիաընկերության չվերթը կազմված է հետևյալ տեսակի ինքնաթիռներից՝

2013 թվականի հունվարին ավիաընկերության միջին տարիքը կազմել է 7,8 տարի։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Օդային տրանսպորտի միջազգային ասոցիացիայի անդամներ
Փոքր Բեգլար

**Փոքր Բեգլարի** (, ), գյուղ Վրաստանի Քվեմո Քարթլի երկրամասի Մառնեուլի մունիցիպալիտետում։

## Աշխարհագրություն
Գյուղը գտնվում է Վրաստանի հարավում՝ Բորչալների պատմական տարածքում։ Սահմանակից է Մառնեուլի մունիցիպալիտետի Մեծ Բեգլարի, Օրջոնիկիձե, Ծերեթելի, Ալավարի, Իմիրի, Թամարիսի և Ներքին Ղոշաքիլիսի գյուղերին։

## Բնակչություն
Վրաստանի Պետական վիճակագրական կոմիտեի տվյալներով, համաձայն 2002 թվականի պաշտոնական մարդահամարի, գյուղի բնակչությունը կազմում է 395 մարդ, որոնց 100% ադրբեջանցիներ են։

## Տնտեսություն
Բնակչությունը հիմնականում զբաղվում է գյուղատնտեսությամբ, ոչխարաբուծությամբ, տավարաբուծությամբ և բանջարաբուծությամբ։ Գյուղում կա միջնակարգ դպրոց։

## Տեսարժան վայրեր
* Մզկիթ

## Տես նաև
* Վրաստանի վարչական բաժանում
* Մառնեուլի մունիցիպալիտետ

## Ծանոթագրություններ

Կատեգորիա:Մառնեուլի շրջան
Կատեգորիա:Վրաստանի գյուղեր
Հարկադիր կատարող

**Հարկադիր կատարող**, դատարանի օրինական ուժի մեջ մտած ակտերի կատարումը անմիջականորեն ապահովող ծառայող։

Հայաստանում գործում է Հայաստանի արդարադատության նախարարության Հարկադիր կատարման ծառայությունը։ Հայաստանի հարկադիր կատարողը դատական ակտերի հարկադիր կատարումն իրականացնելիս առաջնորդվում է բացառապես Հայաստանի օրենսդրությամբ։ Ծառայությունն իրականացվում է օրինականության, մարդու և քաղաքացու իրավունքներն ու ազատությունները, պատիվն ու արժանապատվությունը հարգելու, մարդասիրության ու հրապարակայնության սկզբունքների պահպանմամբ՝ միանձնյա ու կենտրոնացված ղեկավարման միջոցով։

## Ծանոթագրություններ

## Արտաքին հղումներ
* ՀՀ ԱՆ Հարկադիր կատարման ծառայության պաշտոնական կայք 

Կատեգորիա:Դատական համակարգ
Մեյոնա

**Մեյոնա** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տրեֆոր Կուզիա կանտոնի կազմի մեջ։ Կոմունայի օկրուգը Բուրկ ան Բրեսն է։

Կոմունայի կոդը՝ 01219։

## Աշխարհագրություն
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևելք՝ Լիոն քաղաք, 70 կմ է և 11 կմ հարավ-արևմուտք Բուրկ ան Բրեսից։

## Կլիմա
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 1298 մարդ։

## Տնտեսություն
2010 թվականին աշխատունակ տարիքի (15-64 տարեկան) ունեցող 866 մարդկանցից 605-ը տնտեսապես ակտիվ են եղել, 260-ը `պասիվ (ակտիվության ցուցանիշը` 70.0% է, 1999 թվականին՝ 69.3%)։ 606 ակտիվ բնակիչներից աշխատել են 576-ը (299 տղամարդ, 277 կին), գործազուրկ է եղել 30 մարդ (20 տղամարդ և 10 կին)։ 260 պասիվներից 62 հոգի եղել են աշակերտ կամ ուսանող, 99-ը՝ թոշակառու, 99 պասիվ են եղել այլ պատճառներով։

## Տեսարժան վայրեր
* Մայոննայի ամրոց (XVI դար)։ 2007 թվականի պատմական հուշարձան
* Սենտ Ուաինի եկեղեցի (1382 թվական)։ 2002 թվականի պառմական հուշարձաններ։

## Պատկերասրահ

L'eglise de Meillonnas.JPG
Meillonnas rue ancienne.JPG
Meillonnas-Ain.jpg
Map commune FR insee code 01241.png


## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Նիկոլաձեներ

[thumb|200px|[Նիկո Նիկոլաձե. հեղինակ՝ Genrik Filipovich, 1880.]]
**Նիկոլաձեներ** (), Իմերեթի նահանգից սերվող Վրացական ազնվական ընտանիք է, որը հայտնի է դեռևս 14-16-րդ դարերից։ Նիկոլաձեների ընտանիքը ներգրավվել է Վրաստանի ազնվականների ցուցակում 1860 թվականին, այսպես կոչված «Barkhatnaia Kniga»-յում, որը հրատարակված է Սանկտ Պետերբուրգում։ Առաջին հիշատակումը թվագրվում է 14-րդ դարին՝ Տբետի վանքում, Նիկոլաձե անվան տակ։ Նիկոլաձե ընտանիքը հիշատակված է նաև Աբխազիայի կաթողիկոսության ցանկում (Արևմտյան Վրաստան)։

## Նշանավոր անդամներ
* Նիկո Նիկոլաձե
* Յակոբ Նիկոլաձե
* Կոկա Նիկոլաձե

## Ծանոթագրություններ

Կատեգորիա:Վրաց ազնվական տոհմեր
Այրիչ

մինի|Օդապարիկի այրիչ
**Այրիչ**, օդը գազանման, փոշիացրած, հեղուկ կամ պինդ վառելիքի հետ խառնելու և կենտրոնացված բոց ստանալու սարք։

## Կիրառություն
Կիրառվում է լուսավորող ու տաքացնող սարքերում, ինչպես նաև վառարանների ու կաթսայատների հնոցներում՝ որպես աշխատանքային օրգան։ Այրիչներն օգտագործվում են նաև գազային եոակցու զոդման համար և կոչվում են եռակցման ու զոդման այրիչներ, որոնք մետաղի եռակցվող կամ զոդվող հատվածը տաքացնում են մինչև համապատասխան ջերմաստիճանը։ Այս Այրիչներում որպես վառելիք օգտագործվում է ացետիլենը, իսկ օդի փոխարեն թթվածին է տրվում։

## Տեսակներ
Ըստ աշխատանքի սկզբունքի, այրիչներները լինում են՝
* ներարկիչ (ցածր՝ 100–200 մմ ջրի սյան ճնշման,)
* ոչ ներարկիչ (բարձր կամ հավասար՝ 1—1,5 կամ ավելի մթնոլորտային ճնշման)։

Կան նաև դյուրահալ մետաղների և ոչ մետաղական նյութերի (ապակի, պլաստմասսա) զոդման համար կիրառվող հատուկ կառուցածքի այրիչներ։

Կատեգորիա:Այրում
Անալիտիկ շարունակություն

250px|right|thumb|Անալիտիկ շարունակությունն բնական լոգարիթմում (կեղծ մաս)
**Անալիտիկ շարունակություն**, որևէ տիրույթում տված անալիտիկ ֆունկցիայի տարածումը ավելի լայն տիրույթի վրա։ Եթե D_1 և D_2 տիրույթներն ունեն \Delta ընդհանուր մաս, f_1(z)-ը անալիտիկ է D_1-ում, իսկ f_2(z)-ը՝ D_2-ում և \Delta-ում  f_1(z)= f_2(z), ապա f_2(z)-ը կոչվում է f_1(z)-ի անմիջական անալիտիկ շարունակությունը D_1 տիրույթից D_2-ի մեջ։

Դիցուք, D_1, D_2, ..., D_n -ը կազմում են տիրույթների շղթա այնպես, որ հարևան D_k և D_{k+1} տիրույթներն ունեն ընդհանուր \Delta_k մաս, և յուրաքանչյուր D_k-ում տված է f_k(z) անալիտիկ ֆունկցիա։

Եթե  f_{k+1}(z)-ը f_k(z)-ի անմիջական անալիտիկ շարունակությունն է D_k տիրույթից D_{k+1}-ի մեջ ( k = 1, 2, ..., n-1), ապա f_n(z)-ը կոչվում է D_1(z)-ի անալիտիկ շարունակությունը D_2 տիրույթից D_n-ի մեջ ըստ D_1, D_2, ..., D_n  շղթայի։

Իրագործելով f_1(z)-ի բոլոր հնարավոր անալիտիկ շարունակությունները՝ կստանանք f_1(z)-ի լրիվ (ընդհանրապես ասած, բազմարժեք) անալիտիկ շարունակություն D_1 տիրույթից մի D տիրույթի մեջ, որից դուրս f_1(z)-ը այլևս չի կարող անալիտիկորեն շարունակվել։ D-ն կոչվում է f_1(z)-ի գոյության բնական տիրույթ։

## Գրականություն
* 
* 
* 
* 

## Արտաքին հղումներ
* Analytic continuation - Encyclopedia of Mathematics
* Analytic Continuation at MathPages

Կատեգորիա:Կոմպլեքս անալիզ
Կատեգորիա:Ռիմանի մակերևույթներ
Կատեգորիա:Անալիտիկ ֆունկցիաներ
Volkswagen (կոնցերն)

**Volkswagen**, գերմանական ավտոմոբիլային կոնցերն։ Հիմնադրվել է 1937 թվականին։ Շտաբ-բնակարանը գտնվում է Վոլֆսբուրգում։ Ըստ 2002 թվականի տվյալների ընկերությունը ունի 583423 աշխատակից։

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Ավտոարտադրող ընկերություններ
Կատեգորիա:Գերմանիայի ընկերություններ
Անալիտիկ ֆունկցիա

[thumb|[Կոնֆորմ արտապատկերում]]
**Անալիտիկ ֆունկցիան** Ժ. Լ. Լագրանժն անվանել է այն f(z) ֆունկցիաները, որոնք ներկայացնելի են՝

:: f(z) = a_0 + a_1(z-z_0) + a_2(z-z_0)^2 (1) 

(1) զուգամետ աստիճանային շարքի տեսքով, ուր z_0-ն մի որոշակի սևեռյալ արժեք է։

Ն. Աբելն ապացուցել է, որ եթե այդ շարքը զուգամետ Է z_0-ից տարբեր z = z_1 արժեքի համար, ապա այն զուգամետ է նաև յուրաքանչյուր կոմպլեքս z = x + iy  արժեքի համար, եթե  |z-z_0|։

(1) շարքը զուգամետ է կամ միայն z = z_0 կետում, կամ էլ z_0
կենտրոնով շրջանում։ Այս երկրորդ դեպքում ասում են, որ f(z) ֆունկցիան անալիտիկ է z_0 կետում։

Անջատելով (1) շարքի իրական և կեղծ մասերը՝ կստանանք.

::w=f(z)+ \varphi(x, y) + i\psi (x,y)

ուր  \varphi -ն և \psi-ն բացահայտ կգրվեն  a_0, a_1, a_2, ... , գործակիցների և  x, y, z_0  թվերի միջոցով։

 \varphi  և  \psi   ֆունկցիաները բավարարում են Կոշու և Ռիմանի

:: \frac{\partial \varphi}{\partial x} = | \frac{\partial \psi}{\partial y}| , \frac{\partial \psi}{\partial x} = -| \frac{\partial \varphi}{\partial y}| (2) 

հավասարումներին։ Ճիշտ է նաև հակադարձը. եթե  \varphi  և  \psi   ֆունկցիաները բավարարում են (2) պայմաններին և գրված ածանցյալներն անընդհատ են, ապա

::f(z) = \varphi(x, y) + i\psi (x,y)

ֆունկցիան կլինի անալիտիկ ֆունկցիա այն տիրույթում, ուր բավարարվում են (2) պայմանները։

Երբ f(z) անալիտիկ ֆունկցիան իրական է արգումենտի իրական արժեքի համար, այն կոչվում է իրական անալիտիկ ֆունկցիա։ Անալիտիկ ֆունկցիայի դասին են պատկանում տարրական ֆունկցիաների մեծամասնությունը (օրինակ e^z,\sin z, z^n), ինչպես նաև շատ ո՛չ տարրական ֆունկցիաներ։

## Գրականություն
* 
* 
* 
* 

Կատեգորիա:Մաթեմատիկական անալիզ
Կատեգորիա:Ֆունկցիաների տեսակներ
Կատեգորիա:Անալիտիկ ֆունկցիաներ
Մեքսիմյո

**Մեքսիմյո** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էն գավառի կազմի մեջ։ Բնակչությունը՝ 7334 մարդ (2008)։

Հեռավորությունը Փարիզից 400 կմ, Լիոնից 32 կմ։

## Նշանավոր բնակիչներ
* Կլոդ Ֆավր դե Բոժլա՝ Ֆրանսիական ակադեմիայի հիմնադիր, XVII դարի գրական լեզվի ֆրանսիական կլասիցիզմի օրենսդիրներից մեկը։

## Ծանոթագրություններ

## Արտաքին հղումներ
* Site officiel de la commune
* Site de la Communauté de communes de la Plaine de l'Ain

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Եղնիկասար

**Եղնիկասար**, բլուր Շիրակի դաշտում, Ախուրյնի շրջանի Կամո գյուղի մոտ։ Նշված է գրական ակնարկում («Սովետական Հայաստան» օրաթերթ, 1/1-1982 թվական)։

## Ծանոթագրություններ

Կատեգորիա:Բլուրներ այբբենական կարգով
AT&T

**AT&T**, հեռահաղորդակցության ամերիկյան անդրազգային ընկերություն։ Հիմնադրվել է 1885 թվականին։ Շտաբ-գրասենյակը գտնվում է Դալասում։ 2015 թվականի դրությամբ տվյալների ընկերությունն ունի 243 620 աշխատակից։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Ամերիկյան ընկերություններ
Հենրիխ Խոջավա

**Հենրիխ Շաթաևիչ Խոջավա **(), վրացի կինոռեժիսոր և սցենարիստ։

## Կենսագրություն
1975 թվականին ավարտել է ՎԳԻԿ-ի ռեժիսորական ֆակուլտետը։

1959 թվականին «Վրացֆիլմ» կինոստուդիայի ասիստենտ, իսկ արդեն 1975 թվականին այդ ստուդիայի ռեժիսորն էր։

## Ֆիլմագրություն
### Ռեժիսորական աշխատանքներ
* 1976 — Ինչպես առավոտվա մեգը
* 1980 — Նպատակ
* 1958 — Աղբյուրը

## Արտաքին հղումներ
* http://mediateka.km.ru/cinema_2001/Encyclop.asp?Topic=topic_segida_p54283

Կատեգորիա:Խորհրդային կինոռեժիսորներ
Կատեգորիա:Կինոռեժիսորներ այբբենական կարգով
Կատեգորիա:Վրացի սցենարիստներ
Կատեգորիա:Վրացի կինոռեժիսորներ
Feelings (երգ)

«**Feelings**», ամերիկյան Maroon 5 փոփ ռոք խմբի երգը։ Այն թողարկվել է 2015 թվականի սեպտեմբերի 14-ին՝ որպես խմբի «V» (2014) կոչվող հինգերորդ ստուդիական ալբոմի հինգերորդ սինգլ։ Երգը գրվել է Ադամ Լևինի, Shellback-ի և OzGo-ի կողմից։

## Նախապատմություն
«Feelings» երգը ընդգրկվել է խմբի «V» ալբոմում, որը վաճառքի է դուրս եկել 2014 թվականի օգոստոսին։ 2015 թվականի հուլիսին խումբը հայտարարեց, որ առաջիկայում «Feelings» երգը թողարկվելու է որպես սինգլ։ Այն՝ որպես այդ ալբոմի հինգերորդ սինգլ, թողարկվեց սեպտեմբերի 14-ին։ Սինգլի շապիկը, որի վրա պատկերված է կնոջ ոտքեր, համացանցում տեղադրվեց հոկտեմբերի 6-ին։

## Քննադատական արձագանքներ
Երգը հիմնականում դրական արձագանքներ է ստացել երաժշտական քննադատների կողմից։ «Billboard» ամսագիրը, «AbsolutePunk» կայքը և արաբական «The National» թերթը երգը համեմատել են բրիտանական Jamiroquai խմբի երգերի հետ։

## Հիթ-շքերթներ

## Ծանոթագրություններ

## Արտաքին հղումներ
* Երգի տեքստը  MetroLyrics կայքում

Կատեգորիա:2015 սինգլներ
Կատեգորիա:Maroon 5 երգեր
Կատեգորիա:2014 երգեր
Կատեգորիա:Սենտիմենտալ սիրային երգեր
Դաթո Ջանելիձե

**Դաթո Ջանելիձե** (, Դաթոն՝ Դավիթ անվան կրճատված տարբերակն է, ), վրացի խորհրդային կինոռեժիսոր և սցենարիստ։

## Կենսագրություն
1981 թվականին ավարտել է Վրաստանի Շոթա Ռուսթավելու անվան թատերական արվեստի ինստիտուտի կինոֆակուլտետը։

## Ֆիլմագրություն
### Ռեժիսորական աշխատանքներ
* 1985 - Շիկահերները
* 1989 - Բնակիչները
* 1990 - Ամրոցը
* 2004 - Փոշու համրը
* 2005 - Մեյդանը՝ աշխարհի կենտրոն

### Սցենարներ
* 1989- Բնակիչները
* 1990- Ամրոց

## Պարգևներ
**1991 թվականի Ծովային Կինոփառատոն **(Աբաշա, Վրաստան)
* 1.Լավագույն ռեժիսոր
* 2.Լավագույն ֆիլմ՝ Ամրոց

## Արտաքին հղումներ
* http://mediateka.km.ru/cinema_2001/Encyclop.asp?Topic=topic_segida_p1557

Կատեգորիա:Խորհրդային կինոռեժիսորներ
Կատեգորիա:Վրացի սցենարիստներ
Կատեգորիա:Վրացի կինոռեժիսորներ
Bank of America

**Բանկ օֆ Ամերիկա**, ամերիկյան ֆինանսական ընկերություն։ Հիմնադրվել է 1928 թվականին։ Շտաբ-բնակարանը գտնվում է Շառլոթ քաղաքում։ Ըստ 2012 թվականի տվյալների ընկերությունը ունի 2726000 աշխատակից։

## Տես նաև
* Citibank

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:ԱՄՆ-ի բանկեր
Կատեգորիա:ԱՄՆ-ի ֆինանսական ընկերություններ
Կատեգորիա:Ամերիկյան ընկերություններ
Լիանա Էլիևա

**Լիանա Էլիևա** (), վրացի խորհրդային կինոռեժիսոր և սցենարիստ։

## Կենսագրություն
Լիանա Էլիևան ծնվել է 1939 թվականի օգոստոսի 31-ին Վրաստանի Թբիլիսի քաղաքում։

## Ֆիլմագրություն
### Ռեժիսորական աշխատանքներ
* 1969 — Տղամարդկային երգչախումբ
* 1971 — Եպիսկոպոսը որսուրդության ժամանակ
* 1973 — Հրաշալի կոստյում
* 1975 — Ագարակը լեռներում
* 1978 — Սինեմա
* 1982 — Ճանապարհի սկիզբ

### Սցենարական աշխատանքներ
* 1969 — Տղամարդկային երգչախումբ
* 1971 — Եպիսկոպոսը որսուրդության ժամանակ
* 1973 — Հրաշալի կոստյում
* 1982 — Ճանապարհի սկիզբ

## Արտաքին հղումներ
* 
* http://mediateka.km.ru/cinema_2001/Encyclop.asp?Topic=topic_segida_p6083

Կատեգորիա:Խորհրդային կինոռեժիսորներ
Կատեգորիա:Վրացի սցենարիստներ
Կատեգորիա:Վրացի կինոռեժիսորներ
Անընդհատ արտապատկերում

300px|right|մինի
**Անընդհատ արտապատկերում**, տոպոլոգիայի հիմնական գաղափարներից մեկը։ X  և Y տոպոլոգիական տարածությունների f\colon X \to Y արտապատկերումը կոչվում է անընդհատ X -ի x_0  կետում, եթե

::y_0 = f(x_0) 

կետի յուրաքանչյուր V_0  շրջակայքի համար գոյություն ունի x_0 -ի այնպիսի U_0  շրջակայք, որ
::f(U_0) \subset V_0։

Եթե  f-ն անընդհատ է X -ի բոլոր կետերում, ապա այն կոչվում է անընդհատ արտապատկերում։

Ապացուցված է, որ  f արտապատկերումն անընդհատ արտապատկերում է և միայն այն դեպքում, երբ յուրաքանչյուր բաց (փակ) բազմության լրիվ նախապատկերը բաց է (փակ է)  X-ում։

Անընդհատ արտապատկերման ամենաընդհանուր հատկությունն այն է, որ կամայական տոպոլոգիական տարածության նույնական արտապատկերումը, ինչպես նաև անընդհատ արտապատկերումների կոմպոզիցիաները, անընդհատ արտապատկերումներ են։ Մասնավոր դեպքում, երբ Y-ն իրական առանցքն է (համապատասխանաբար՝ կոմպլեքս հարթությունը), անընդհատ արտապատկերումն անվանում են իրական (համապատասխանաբար՝ կոմպլեքս) անընդհատ ֆունկցիա՝ որոշված  X տարածության վրա։

## Տես նաև
* Արտապատկերում

## Գրականություն
* 

## Արտաքին հղումներ
* Математические Этюды Мультик про непрерывность

Կատեգորիա:Մաթեմատիկական անալիզ
Կատեգորիա:Մետրիկական երկրաչափություն
Կատեգորիա:Ֆունկցիաների տեսակներ
BHP Billiton

**BHP Billiton**, անգլիական հասարակական ընկերություն։ Հիմնադրվել է 2001 թվականին։ Շտաբ-բնակարանները գտնվում են՝ Մելբուրնում և Լոնդոնում։ Ըստ 2014 թվականի տվյալների ընկերությունը ունի 47044 աշխատակից։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Միացյալ Թագավորության ընկերություններ
Կատեգորիա:Նավթային ընկերություններ
Կատեգորիա:Ավստրալիայի տնտեսություն
Կատեգորիա:1885 հիմնադրումներ Ավստրալիայում
Կոնստանտինե Լորթքիփանիձե

**Կոնստանտինե Լորթքիփանիձե** (, ), վրացի գրող։ ԽՍՀՄ գրողների միության անդամ 1967 թվականից։

## Կենսագրություն
Կոնստանտինե Լորթքիփանիձեն ծնվել է Թիֆլիսում, 1905 թվականին։ Տպագրվել սկսել է 1925 թվականից։ Հեղինակ է՝
Վեպեր
* «Կոլխեթի արշալույսը» (թարգմանվել է տարբեր լեզուներով)
* «Կարոտի աչքը»
Պատմվածքաշարեր
* «Բելառուսական պատմվածքներ»
* «Իմ առաջին կոմերիտական»
* «Մահը մի քիչ կսպասի»
* «Մի լավ տարի»

Թաղված է Դիդուբեի պանթեոնում։

## Պարգևներ
* Ռուսթավելու անվան մրցանակ
* Ֆադեևի անվան մրցանակ
*Կարմիր դրոշի շքանշան

## Գրականություն
* ზ. ბაბუნაშვილი, თ. ნოზაძე, მამულიშვილთა სავანე“, თბ., 1994

## Ծանոթագրություններ

Կատեգորիա:Դիդուբեի պանթեոնում թաղվածներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային վիպասաններ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Վրաստանի գրողների միության անդամներ
Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Կատեգորիա:Վրացի գրողներ
Կատեգորիա:Վրացի սցենարիստներ
Թամազ Մելիավա

**Թամազ Գեորգիի Մելիավա** (), վրացի կինոռեժիսոր և սցենարիստ։ Վրաստանի արվեստի վաստակավոր գործիչ։

## Կենսագրություն
1948-1951 թվականներին սովորել է Մոսկվայի իրավաբանական ինստիտուտում։

1959 թվականին ավարտել է ՎԳԻԿ-ի ռեժիսորական ֆակուլտետը։

1954 թվականին Կիևյան «Մոսֆիլմ» ստուդիայի օգնականն էր։

1956 թվականին «Մոսֆիլմ» կինոստուդիայի ռեժիսոր։ Երեք տարի անց՝ 1959 թվականին «Վրացֆիլմ» կինոստուդիայի ռեժիսոր։

## Ֆիլմագրություն
### Ռեժիսոր
* 1958— Սովորական իր
* 1963 — Սպիտակ քարավան
* 1967 — Ինչպես զինվորը հետ մնաց բանակային զորքից
* 1973 — Լուսնի առևանգումը

### Սցենարիստ
* 1958 —  Սովորական իր
* 1966 —Ինչպե՞ս է հորինվել անիվը
* 1971 — Զարդեր իմ սիրելիի համար
* 1972 — Գլադիատոր
* 1973 — Լուսնի առևանգումը

## Պարգևներ
* Վրացական ԽՍՀ-ի վաստակավոր արտիստ (1967)։

## Արտաքին հղումներ
* 
* Тамаз Мелиава на сайте Кино-Театр.ру

Կատեգորիա:1929 ծնունդներ
Կատեգորիա:1972 մահեր
Կատեգորիա:20-րդ դարի սցենարիստներ
Կատեգորիա:Դեկտեմբերի 23 ծնունդներ
Կատեգորիա:Դիդուբեի պանթեոնում թաղվածներ
Կատեգորիա:Թբիլիսի քաղաքում ծնվածներ
Կատեգորիա:Թբիլիսի քաղաքում մահացածներ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:Կինոռեժիսորներ այբբենական կարգով
Կատեգորիա:ՎԳԻԿ-ի շրջանավարտներ
Կատեգորիա:Վրացի կինոռեժիսորներ
Կատեգորիա:Վրացի սցենարիստներ
Կատեգորիա:Օգոստոսի 25 մահեր
Ատամների հիվանդություններ

300px|մինի|աջից
**Ատամների հիվանդություններ**, ատամների հյուսվածքներում զարգացող ախտաբանական պրոցեսներ։

## Տեսակներ
Տարբերում են ատամը ծածկող հյուսվածքի՝ էմալի, նրա հիմնական հյուսվածքի՝ դենտինի, ինչպես նաև կակղենու և շրջոսկրի հիվանդություններ։ Ատամների հիվանդություններ հիմնականում կապված են ոսկրափուտի հետ, որն ատամի կարծր հյուսվածքի ամենահաճախ հանդիպող հիվանդությունն է։

## Հետևանքներ
Ատամի ոսկրափուտը չբուժելու դեպքում առաջաևում է խոռոչ, որտեղից վարակը թափաևցում է ատամի կակղենին և բորբոքում այն, տեղի է ունենում կակղենու թարախային քայքայում։ Հետագայում մանրէները ատամնածայրի անցքով թափանցում են ատամի շրջոսկրի մեջ և առաջացնում վերջինիս բորբոքում՝ պերիօդոնտիտ (սուր և քրոնիկական)։ Պերիօդոնտիտի դեպքում ատամի արմատի շուրջն առաջանում է բորբոքման կայուն օջախ, որը տալիս է մի շարք բարդություններ (լնդերի, դեմքի խուղակներ, ծնոտի բուշտ, ծնոտոսկրի բորբոքում, պարօդոնտոզ)։ Հաճախ հանդիպում է նաև ատամի քարը, որը գոյանում է թքի մեջ եղած ֆոսֆորաթթվային և ածխաթթվային կալցիումից, զանազան օրգանական նյութերից (լորձ, ուտեփքի մնացորդներ, մանրէներ)։ Ատամների հիվանդություններն առաջացնում են մարսողության խանգարումներ, ստամոքս-աղիքային հիվանդություններ։
[մինի|աջից|[Ատամների ոսկրափուտ]]
## Տես նաև
* Պուլպիտ

## Գրականություն
* Бажанов H. H., Боль и лечение Зубов М., 1968 год.

Կատեգորիա:Հիվանդություններ
Մնա սոված

**Մնա սոված** (), կինոֆիլմ, որ էկրան է բարձրացել 1976 թվականի ապրիլի 23-ին։

Ֆիլմի անվանումն է «Մնա սոված»։ «If you’ve got an appetite for life» Ռեժիսոր՝ Բոբ Ռեյֆելսոն։ Ֆիլմը նկարահանվել է դրամայի ժանրում։ Դերերում են Սալլի Ֆիլդը, Ջեֆ Բրիջեսը, Առնոլդ Շվարցենեգերը, Կոնրադ Ռաֆիլդը, Սկատման Կրոտերզը, Ռոբերտ Էնգլունդ։ Ջո Սանտոյի դերի համար Շվարցենեգերը ստացել է «Ոսկե գլոբուս» մրցանակ։

## Սյուժե
Մի հաղթանդամ սինդիկատ ցանկանում է գրավել մի ամբողջ շրջան։ Նրան մնացել է ենթարկեցնել իրեն միայն սպորտային «Օլիմպիկ» համալիրը (որտեղ պարապում է Ջո Սանտոն)։ Այդ նպատակով սպորտսմենների շարքին էր դասվում նաև հատուկ լրտեսը։

## Ծանոթագրություններ

## Արտաքին հղումներ
* 

Կատեգորիա:1970-ականների անգլերեն ֆիլմեր
Կատեգորիա:1976 դրամա ֆիլմեր
Կատեգորիա:1976 ֆիլմեր
Կատեգորիա:MGM ֆիլմեր
Կատեգորիա:United Artists ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:1970-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Ալաբամայում
Ատամնաչափիչ գործիքներ և սարքեր

350px|մինի|աջից|Ատամնանիվի կինեմսւտիկակսւն անճշտությունների ստուգման սարքի սխեմա (Նկար 1)
**Ատամնաչափիչ գործիքներ և սարքեր**, գլանային, կոնական, որդնակային ատամնանիվները, որդնակները, ինչպես նաև նրանց առանձին պարամետրերը (հիմնական, շրջանային քայլը, ընդհանուր նորմալի երկարությունը և այլն) ստուգելու գործիքներ և սարքեր։ Ատամնաչափիչ գործիքներ և սարքերի միջոցով ստուգում են ատամնանիվների կինեմատիկական ճշտությունը, կառչման համաչափությունը, ատամների լրիվ հպումը և նրանց միջև եղած կողային բացակը։
350px|մինի|աջից|Ձողատամնաչափիչ (Նկար 2)

## Կինեմատիկական անճշտությունների ստուգում
Կինեմատիկական անճշտությունների ստուգումը, հիմնականում, կատարվում Է ատամնանիվի ստուգման կոմպլեքսային մեթոդով, երբ նա, նոմինալ միջառանցքային հեռավորության դեպքում, չափվող ատամնանիվի հետ միապրոֆիլ կառչման մեջ է գտնվում։ Այդպիսի սարքի սխեման ցույց է արված նկար 1-ում։ Առանցքի (2) վրա ամրացված պատճենանիվը (1), պարտվելով պողպատե ժապավենի (3) միջոցով, պտտում է նաև վռանը (4), որն իր վրա է կրում սանդղակով սկավառակը (5)։ Ստուգվող ատամնաևիվը (6) ամրացվում է առաևցքի (8) վրա տեղակայված վռանին (7)։ Վերջինի վրա ամրացվում է նաև շփական սկավառակը (9), որն իր հետ կառչող մյուս սկավառակի (10), վռանների (11, 13) ու ժապավենի (12) միջոցով ստուգվող ատամնանիվի շարժումը հաղորդում է ցուցչին (14)։ Գլանայիև ատամնանիվների ատամների պրոֆիլների անճշտությունները ստուգում են պրոֆիլային ձևանմուշներով, էվոլվենտաչափերով և պրոյեկտորներով, որոնք հնարավորություն են տալիս իրական պրոֆիլր համեմատել էվոլվենտային տեսական պրոֆիլի հետ։ Տարածում գտած ատամնաչափիչ գործիքներից է ձողատամնսւչափիչը (նկ. 2), որով չափում են ատամի հաստությունը ցանկացած շրջաևագծի լարի և տրված բարձրությսւև վրա։ Ատամների պրոֆիլների տեղաշարժը ստուգվում է հատուկ տանգենցիալ ատամնաչափիչ սարքերի միջոցով, որոնց չափող ծայրերը վերարտադրում են նոմինալ ելակետային պրոֆիլը։

## Գրականություն
* Мархов H. H., выбор измеритьелних средств для контроля цилиндрических зубчатых колес М., 1960 год; 
* Тайц Б. А., Марков H. H., Нормы точности и контроль зубчатых колес, М.-Л., 1962 год

Կատեգորիա:Չափիչ սարքեր
Կատեգորիա:Մեխանիկա
ԱՄՆ-ի անկախության հռչակագիր

[մինի|[Անկախության հռչակագիր (նկար)|«Անկախության հռչակագիր», նկարիչ՝ Ջոն Թրամբալ. 1817 թվական]]

**Միացյալ Նահանգների անկախության հռչակագիր** (), Հյուսիսային Ամերիկայի հեղափոխական ազատագրական պատերազմի ժամանակ՝ բրիտանական գաղութների (13 նահանգների) ներկայացուցիչների՝ Ֆիլադելֆիայի Մայրցամաքային 2-րդ կոնգրեսում, հուլիսի 4-ին ընդունված հռչակագիր, որն ազդարարում էր գաղութների անջատումն Անգլիայից և Ամերիկայի Միացյալ Նահանգների ստեղծումը։

Անկախության հռչակագիրը կազմված է 18-րդ դարի ֆրանսիական լուսավորիչների գաղափարների ոգով՝ Թոմաս Ջեֆերսոնի նախագծի հիման վրա։ Անկախության հռչակագիրը հռչակում էր բոլոր մարդկանց հավասարությունն օրենքի առջև, ժողովրդի գերիշխանությունը և ժողովրդի իրավունքները ոտնահարող կառավարության դեմ նրա ապստամբելու իրավունքը և այլն։ Քննարկման ժամանակ Հարավի ստրկատեր հողատերերի պահանջով հռչակագրի նախագծից հանվեց ստրկությունը և ստրկավաճառությունը դատապարտող կետը։

Անկախության հռչակագիրն իր ժամանակի համար առաջադիմական և հեղափոխական փաստաթուղթ էր համարվում, ժողովրդական զանգվածների լուրջ նվաճում, որը որոշակի ազդեցություն ունեցավ ֆրանսիական հեղափոխության և Լատինական Ամերիկայում ազգային-ազատագրական շարժման վրա։

Անկախության հռչակագրի հեղինակը Ջեֆերսոնն է։

Կատեգորիա:1776
Կատեգորիա:ԱՄՆ-ի իրավունքի աղբյուրներ
Կատեգորիա:ԱՄՆ-ի պատմություն
Կատեգորիա:Իրավունքի պատմություն
Կատեգորիա:Մարդու իրավունքներ
Կատեգորիա:Մարդու իրավունքների պատմություն
Կատեգորիա:Պաշտոնական փաստաթղթեր
Կատեգորիա:Փաստաթղթեր
Կատեգորիա:Քաղաքական փիլիսոփայության գրականություն
Կնեցգաու

**Կնեցգաու** (), կոմունա Գերմանիայում, Բավարիա երկրամասի Հասբերգե շրջանում։

Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 6347 մարդ։ Զբաղեցնում է՝ 43,98 կմ² տարածք։ Պաշտոնական կոդ 09 6 74 163։

Կատեգորիա:Գերմանիայի բնակավայրեր
Նոդար Ծուլեիսկիրի

**Նոդար Ծուլեիսկիրի** (, ), վրացի գրող։

## Կենսագրություն
1956 թվականին ավարտել է Թբիլիսիի պետական համալսարանի արևելյան լեզուների ֆակուլտետը։ Նրա «Սպիտակ սար» առաջին պատմվածքը տպագրվել է 1962 թվականին «Ցիսկարի» ամսագրում: 1969 թվականին լույս է տեսել Ծուլեիսկիրիի «Թութարչելա» վեպը։

1990 թվականին եղել է Վրաստանի մշակույթի նախարար, 1992 թվականին՝ Վրաստանի ազգային գրադարանի տնօրեն։ Թբիլիսիից հեռացել և հաստատվել է Ծերաքվի գյուղում, որտեղ եղել է դպրոցի տնօրեն և դասավանդել է վրաց լեզու և գրականություն։

Ծուլեիսկիրիի ստեղծագործությունները թարգմանվել են ուկրաիներեն, հայերեն, ռուսերեն, ուզբեկերեն, լիտվերեն, գերմաներեն, լեհերեն և ռումիներեն։

Թաղված է Մառնելուլի շրջանի Ծերաքվի գյուղում։

## Ֆիլմեր
* «Այն, ինչ տեսել եք, երբեք չեն տեսնում», 1965
* «Օդային կամուրջ», 1974

## Պարգևներ
* Վրացական ԽՍՀ լենինյան կոմերտմիության դափնեկիր
* Իլյա Ճավճավաձեի անվան մրցանակ, 2008
* Գրողների միության մրցանակ, 1958

## Ծանոթագրություններ

## Արտաքին հղումներ
* ნოდარ წულეისკირი
* ეროვნულ ფილმოგრაფიაზე 

Կատեգորիա:Վրացի գրողներ
Կատեգորիա:1932 ծնունդներ
Կատեգորիա:1986 մահեր
Կատեգորիա:Մարտի 5 ծնունդներ
Կատեգորիա:Փետրվարի 11 մահեր
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրաստանի գրողների միության անդամներ
Կատեգորիա:Վրացի սցենարիստներ
Սո Բրենա

**Սո Բրենա** (), համայնք ֆրանսիայում, Ռոն Ալպեր մարզի Էն գավառում։ Ներառված է կանտոնի Լանյո կազմում։ Բելլե կոմունի շրջանում։

## Աշխարհագրություն
Քաղաքապետարանը գտնվում է մոտ 410 կմ դեպի հարավ-արևելք, Փարիզում 45 կմ արևելք Լիոնի, 45 կմ դեպի հարավ Բուրկ-Ան-Բրեսա։

Կոմունայի տարածքում հոսում է Ռոնա գետը։

## Կլիմա
Կլիման բարեխառն է ցուրտ ձմեռներով և տաք ամառներով։ Անձրևները հազվադեպ են լինում, հիմնականում ամռանը։

## Բնակչություն
Բնակչությունը 2010 թվականին կազմում էր 1043 մարդ։

## Վարչություն

## Տնտեսություն
2010 թվականին, 663 մարդկանց միջև, այդ թվում նաև աշխատանքային տարիքի (15-64) 490 էին տնտեսապես ակտիվ, 173 - պասիվ (ակտիվության ինդեքսը 73.9%, 1999 թվականին այն էր, 64.4%)։ 490ից 419-ն էին ակտիվ բնակիչներ (239 տղամարդիք և 180 կանայք), գործազրկությունը 71 (33 տղամարդիկ, 38 կանայք )։ 173 ոչ ակտիվներից 36ը աշակերտներ էին և ուսանողներ, 62 - կենսաթոշակառուներ, իսկ 75ը պասիվ այլ պատճառներով։

## Պատկերասրահ

Sault-Brénaz.JPG|Սո-Բրենան և Ռոնա գետը
EgliseSaultBrenaz.JPG|Սոում եկեղեցի
Town hall of Sault-Brénaz (2005).jpg|Մէրիա


## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Օկինավա կղզի

**Օկինավա** (), Ճապոնական Ռյուկյու կղզեխմբի ամենամեծ կղզին, տեղակայված Կյուսյու և Թայվան կղզիների մեջտեղում։ Կղզու մակերեսը 1207 կմ² է։ Համարվում է Օկինավայի պրեֆեկտուրայի ամենամեծ կղզին։ Գլխավոր քաղաքը Նահան է (314 067 մարդ)։ Նահայից մայրուղին տանում է Սյուրի՝ հին թագավորների նստավայրը։

## Պատմություն
Միջին դարերում Օկինավայում գոյություն ուներ Ռյուկյու թագավորությունը, որը սկսվեց ենթարկվել ճապոնացիներին 1879 թվականին։ Կղզու ամբողջ մակերեսով տարածված են «գուսուկու» ամրոցների ավերակները, որոնք համարվում են Համաշխարհային ժառանգության հուշարձանները։ 
 
1945 թվականի ապրիլ-հունիս ամիսներին Օկինավայի համար կռվում այն գրավվեց ամերիկյան զորքերի կողմից։ Կղզում ստեղծվել էր ամերիկյան ռազմական բազա, որը համարվում էր գլխավոր ռազմավարական օբյեկտը և վերահսկում էր բոլոր մոտուցումները Ճապոնիային։ Պատերազմից հետո կղզին գտնվում էր ամերիկյան ղեկավարության տակ մինչև 1972 թվականը։ 1972 թվականին Օկինավայում տեղակայվում են ամերիկյան զորքերը, հատկապես Kadena ավիաբազայում, տարածքի մոտ 18%-ում։ ԱՄՆ-ի զինված ուժերի առկայությունը Ճապոնիայի բնակիչների մոտ դժգոհություններ առաջացրեց, որոնք ուժեղացան հատկապես ամերիկացի զինվորների կողմից 12 տարեկան աղջկան բռնաբարելուց հետո (1995 թ)։

Օկինավան օկինավա-տե մարտարվեստի հայրենիքն է, որը սկիզբ է հանդիսացել կարատեի շատ ուղղությունների համար։

## Հայտնի Օկինավացիներ
#Մացումուրա Սոկոն, մարտարվեստների վարպետ, օկինավական կարատեի հիմնադիրներից մեկը։
#Ֆունակոսի Գիտին, մարտարվեստի վարպետ, Սետոկան ուղղության հիմնադիրը։
#Չոջուն Միյագի, մարտարվեստի վարպետ, Գոձյու-րյու ուղղության հիմնադիրը։
#Գաքտ, երգիչ, երաժիշտ, դերասան։ 
#Ամուրո Նամիե (ծնվ. 1977 թ սեպտեմբերի 20), հայտնի ճապոնական փոփ և հիփ-հոփ ժանրերի աստղ։

## Հետաքրքիր փաստեր
Օկինավա-ռեկորդակիր երկար ապրողների քանակով։ Տղամարդկանց միջին տարիքը այստեղ 88 տարեկանն է, իսկ կանանցը՝ 92 տարեկան. 10-15 տարի ավել, քան մնացած ճապոնացիներինը։

Տեղական հոգիներից մեկը՝ կիձիմունա (キジムナー), հանդիպում է ճանապարհային նշանների վրա, նախատեսված տուրիստների համար։

## Պատկերասրահ

GusukuWall.jpg|Գուսուկուի պատերից մեկը
KinjoPot1656.jpg|Կուժ Օկինավյան ազգային ոճով
Naha_Shuri_Castle16s5s3200.jpg|Վերկանգնված թագավորական պալատ Սյուրիում
TogyuWP.jpg|Ցլերի կռվի համար ասպարեզ
NakamuraHouse2.jpg|Օկինավյան ավանդական տուն
GusukuArch.jpg|Գուսուկուի ավերակներից մեկը


## Ծանոթագրություններ

Կատեգորիա:Ճապոնիայի կղզիներ
Ուռեկի

**Ուռեկի** (), քաղաքատիպ ավան Վրաստանի Օզուրգեթի շրջանում։ Հայտնի է մագնիսային ավազներով հարուստ լողափներով։

Ավանի կոչումը ստացել է 1953 թվականին։

## Դիրք
Գտնվում է 4 մ բարձրության վրա՝ Սև ծովի ափին։ Շրջկենտրոն Օզուրգեթից հեռու է 24 կմ։

## Կլիմա
Ուռեկին ծովափնյա հանգստավայր է։ Ձմեռները այստեղ մեղմ են (միջին ջերմաստիճանը՝ 5,8&nbsp;°C), ամառները՝ շոգ (միջին ջերմաստիճանը՝ 22,6&nbsp;°C)։ Տարեկան տեղումների քանակը հասնում է 2080 մմ-ի։

Ծովափնյա ավազը մագնիտ և այլ մետաղներ է պարունակում։ Դրանք արդյունք են Սուփսա գետի էրոզիոն աշխատանքի։ Մագնիտային ափի երկարությունը հասնում է 1.5 կմ, լայնությունը՝ 60-80 մ։

## Բնակչություն
Ավանի բնակչությունը տարեցտարի նվազում է։ 2014 թվականի տվյալներով այլ պակասել է շուրջ 1.5 անգամ՝ հասնելով 1166։ Հիմնական բնակիչները վրացիներն են (94,9 %), ռուսները (2,7 %) և Հայեր (1,0 %)։

## Տնտեսություն
Ուռեկի ավանի տնտեսության հիմնական ճյուղը տուրիզմն է։ Բնակչությունը զբաղվում է նաև գյուղատնտեսությամբ և այգեգործությամբ։ Աշխատանքով ապահովված է մարդկանց 8 տոկոսը։

Ավանում են գտնվում պետական բուծարանը, հանգստյան տունը և պանսիոնատը։ Ուռեկիում են գտնվում նաև բազմաթիվ մասնավոր հյուրանոցներ և հյուրատներ։

## Տրանսպորտ
Ավանը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է (10 կմ հյուսիս), իսկ ամենամոտ օդանավակայանը և գտնվում է Բաթում քաղաքում (60 կմ հարավ)։

## Ծանոթագրություններ

## Արտաքին հղումներ
* Ուռեկի, փոքր, բայց մեծ ներուժով հանգստավայր

Կատեգորիա:Վրաստանի առողջարաններ
Կատեգորիա:Վրաստանի քաղաքատիպ ավաններ
Կատեգորիա:Օզուրգեթի շրջան
Անընդհատ ֆունկցիա

**Անընդհատ ֆունկցիա **,  [a, b] հատվածի վրա որոշված մեկ իրական փոփոխականի
:y = f(x)
ֆունկցիան կոչվում է անընդհատ  [a, b]-ի  x_0  կետում, եթե

: \lim_{x \to x_0} f(x)
սահմանը գոյություն ունի և հավասար է  f(x_0) –ի, կամ, համարժեքորեն, եթե յուրաքանչյուր \varepsilon>0 թվի համար գոյություն ունի այնպիսի \delta>0 թիվ, որ
:|x-x_0|
անհավասարությունից հետևում է
:|f(x)-f(x_0)|,

որտեղ x \in [a, b]։

Եթե  f(x)–ն անընդհատ չէ x_0 կետում, ապա կոչվում է խզվող այդ կետում։

Ֆունկցիան անընդհատ է  [a, b]-ում, եթե այն անընդհատ է  [a, b]-ի յուրաքանչյուր կետում։ Համանման եղանակով սահմանվում է նաև մի քանի իրական փոփոխականների ֆունկցիաների անընդհատությունը։ Բոլոր տարրական ֆունկցիաներն անընդհատ են իրենց որոշման տիրույթներում։

Մասնավորաբար, բազմանդամը, \sin x, \cos x, a^x(a>0)  և այլն ֆունկցիաներն անընդհատ են թվային առանցքի յուրաքանչյուր կետում։ Եթե  f(x),  g(x) ֆունկցիաներն անընդհատ են  [a, b]-ում, ապա
: f(x) \cdot g(x), f(x) + g(x), \alpha f(x)
ֆունկցիաները, որտեղ  \alpha -ն իրական թիվ է, ևս անընդհատ են  [a, b]-ում։

Եթե բացի այդ  g(x)–ը զրո չի դառնում  [a, b]-ի ոչ մի կետում, ապա

:\frac {f(x)}{g(x)}-ը ևս անընդհատ է  [a, b]-ում։

Եթե  f(x) ֆունկցիան անընդհատ է  [a, b]-ում, ապա գոյություն ունեն  [a, b]–ի այնպիսի  c  և  d  կետեր, որ կամայական  x \in [a, b]  կետի համար  f(c) \leqslant f(x) \leqslant f(d) , ընդ որում  f(x)–ն ընդունում է  [f(c), f(d)]  հատվածին պատկանող յուրաքանչյուր արժեք։ Անընդհատ ֆունկցիան կարելի է հավասարաչափ մոտարկել բազմանդամներով։

Պարզվում է, որ այդ հատկությունը բնորոշ է միայն անընդհատ ֆունկցիայի համար, և այն կարելի է դնել հատվածում անընդհատ ֆունկցիայի սահմանման հիմքում («կոնստրուկտիվ» սահմանում)։

## Տես նաև
* Անընդհատ արտապատկերում

Կատեգորիա:Մետրիկական երկրաչափություն
Կատեգորիա:Ֆունկցիաների տեսակներ
Նինել Նենովա

**Նինել Նենովա** (, ), վրացի կինոռեժիսոր և սցենարիստ։

## Կենսագրություն
Նինել Նենովան ծնվել է 1929 թվականի ապրիլի 26-ին Ռուսաստանի Չելյաբինսկի մարզի Աշա քաղաքում։ Ծագմամբ բուլղարուհի է։

Ավարտել է ՎԳԻԿ-ի ռեժիսուրայի ֆակուլտետը։

1957 թվականից եղել է «Վրացֆիլմ» կինոստուդիայի ռեժիսոր։

Նրա բոլոր ֆիլմերը, բացառությամբ «Երեխաները եղրևանու փողոցից» ֆիլմի, նկարահանվել են իր ամուսնու հետ համատեղ։ Իր ֆիլմերի սցենարների մեծամասնության համահեղինակն ու հեղինակն է։

1976 թվականին ստացել է Վրացական ԽՍՀ արվեստի վաստակավոր գործչի պատվավոր կոչում։

## Ֆիլմագրություն

### Ռեժիսորական աշխատանքներ
* 1962 — Անցած ամռանը
* 1963 — Փոքրիկ ասպետները
* 1965 — Լուսաբացին ժամանակը լրանում է
* 1968 — Կլոունը և ծուխը
* 1971 — Ռերոն ընդունում է հյուրեր
* 1972 — Մենք գնում ենք, մենք երգում ենք ...
* 1976 — Երեխաները շեփորուկի փողոցից
* 1977 — Թիթեռնիկը
* 1981 — Դե, պապիկ
* 1984 — Չիորա
* 1988 — Մատիչարա՝ ծովային գազան

### Սցենարներ
* 1965 — Լուսաբացին ժամանակը լրանում է
* 1976 — Երեխաները եղրևանու փողոցից

## Պարգևներ
* 1976 թվականից Վրացական ԽՍՀ-ի վաստակավոր արտիստ։
* «Մանկական ֆիլմերի միջև մրցանակ» համամիութենական կինոփառատոնի հաղթող (1985)

## Ծանոթագրություններ

## Արտաքին հղումներ
* 
* Նինել Նենովան Кино-Театр.ру կայքում

Կատեգորիա:Խորհրդային կինոռեժիսորներ
Կատեգորիա:Կինոռեժիսորներ այբբենական կարգով
Կատեգորիա:Ապրիլի 26 ծնունդներ
Կատեգորիա:1929 ծնունդներ
Կատեգորիա:Վրացի սցենարիստներ
Կատեգորիա:Վրացի կինոռեժիսորներ
Կատեգորիա:Վրացական ԽՍՀ արվեստի վաստակավոր գործիչներ
Կատեգորիա:Վրացի ռեժիսորներ
Էդիշեր Ղիփիանի

**Էդիշեր Ղիփիանի** (), վրացի գրող։

## Կենսագրություն
1949 թվականին ավարտել է Թբիլիսիի պոլիտեխնիկական ինստիտուտի շինարարական ֆակուլտետը։ 1956 թվականին լույս է տեսել Էդիշեր Ղիփիանու «Բարձր առագաստը» պատմվածքների առաջին ժողովածուն, որին հաջորդել են «Հարյուր էջանոց տետրեր», «Կանաչ վարագույր» ժողովածուները։ Էդիշեր Ղիփիանու «Երկինք նետված գլխարկներ» պատմվածքը 1970 թվականին արժանացել է հանրապետական մրցանակի։

## Ծանոթագրություններ

Կատեգորիա:Վրացի գրողներ
Կատեգորիա:1924 ծնունդներ
Կատեգորիա:Վրաստանի տեխնիկական համալսարանի շրջանավարտներ
Գիա Կանչելի

**Գիա Ալեքսանդրի Կանչելի** (, ), վրացի կոմպոզիտոր, մանկավարժ։ ԽՍՀՄ ժողովրդական արտիստ (1988)։ ԽՍՀՄ պետական մրցանակի դափնեկիր։ Հայտնի է ռեժիսոր Գեորգի Դանելիայի «Միմինո», «Մի վշտանա» և  «Կին-ձա-ձա» ֆիլմերի համար գրած երաժշտությամբ։

## Կենսագրություն
Գիա Կանչելին ծնվել է Թբիլիսիում, բժշկի ընտանիքում։

Ավարտել է երաժշտական դպրոց, իսկ հետո՝ 1959 թվականին, Թբիլիսիի պետական համալսարանի երկրաբանության ֆակուլտետը և միայն դրանից հետո ընդունվել է Թբիլիսիի կոնսերվատորիան և 1963 թվականին ավարտել կոմպոզիցիայի բաժինը։

1970 թվականից դասավանդել է Թբիլիսիի կոնսերվատորիայի գործիքագիտության բաժնում։ 1971 թվականից վարել է Թբիլիսիի Շոթա Ռուսթավելու անվան պետական ակադեմիական թատրոնի երաժշտական մասը։ 1979 թվականից Վրացական ԽՍՀ Կոմպոզիտորների միության քարտուղարն է եղել։

## Ստեղծագործություններ
Գիա Կանչելին սիմֆոնիկ և կամերային ստեղծագործությունների հեղինակ է։ Բազմաթիվ ներկայացումների և տասնյակ կինոնկարների երաժշտության հեղինակ է։

## Ծանոթագրություններ

Կատեգորիա:20-րդ դարի դասական կոմպոզիտորներ
Կատեգորիա:«Ճայ» մրցանակի դափնեկիրներ
Կատեգորիա:«Նիկա» մրցանակի դափնեկիրներ
Կատեգորիա:«Տրիումֆ» մրցանակի դափնեկիրներ
Կատեգորիա:Անձինք Թբիլիսիից
Կատեգորիա:Դիդուբեի պանթեոնում թաղվածներ
Կատեգորիա:Թբիլիսիի կոնսերվատորիայի շրջանավարտներ
Կատեգորիա:Թբիլիսիի պատվավոր քաղաքացիներ
Կատեգորիա:Թբիլիսիի պետական համալսարանի շրջանավարտներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային ակադեմիական երաժիշտներ
Կատեգորիա:Պատվո շքանշանի ասպետներ (Վրաստան)
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Վրացական ԽՍՀ արվեստի վաստակավոր գործիչներ
Կատեգորիա:Վրացի երաժիշտներ
Կատեգորիա:Վրացի կոմպոզիտորներ
Կատեգորիա:Վրացի մանկավարժներ
Կատեգորիա:Օպերային կոմպոզիտորներ
Տալավեր

**Տալավեր** (, ), գյուղ Վրացական Հանրապետության Բոլնիսի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 6889 մարդ։

Գյուղը հիմնականում ադրբեջանաբնակ է։ Բնակչության ճնշող մեծամասնությունը ադրբեջանցիներն են, իսկ տարածված կրոնը՝ իսլամն է։
 
Փոստային ինդեքս՝ 1100։ Հեռախոսային կոդ 995 358։

## Տես նաև
* Վրաստանի վարչական բաժանում

## Ծանոթագրություններ

Կատեգորիա:Բոլնիսի շրջան
Կատեգորիա:Վրաստանի գյուղեր
Լի Ջուն Գի

**Լի Ջուն Գի** (հանգըլ՝ 이준기, ), հարավկորեացի դերասան, երգիչ, մոդել։ Հայտնի է դարձել «Արքան և խեղկատակը» (հանգըլ՝ 왕의 남자) ֆիլմի էկրան բարձրանալուց հետո։ 2006 թվականին թողարկել է սեփական մինի սկավառակը՝ «My Jun» երգերով։ Զբաղվում է թեկվանդոյով և պարով։ Հավայիի միջազգային կինոփառատոնում նրան շնորհվել է «Ծագող կինոաստղ» մրցանակը։

## Ֆիլմագրություն
### Հեռուստասերիալներ
* Իմ աղջիկը (2005-2006)
* Շան և գայլի ժամանակը (2007)
* Իլ Ջի Մե (2008)
* Հերոսը (2009-2010)
* Արանն ու Մագիստրատը (2012)
* Երկու շաբաթ (2013)
* Չոսոնի նետաձիգը / The Joseon Shooter (2014)
* Երեկոյան զբոսնող գիտնականը / Scholar Who Walks the Night (2015)
*Լուսնի սիրահարները ։Moon Lovers/Scarlet Heart Ryeo (2016)

### Ֆիլմեր
* Հյուրանոց «Վեներա» (2004)
* Բալետի պարի դպրոցը (2004)
* Արքայի տղամարդը / Արքան և խեղկատակը (2005)
* Թռիր, հայրիկ, թռիր (2006)
* Մայիսի 18 (2007)
* Առաջին ձյուն (2007)
* Հրաշալի արձակուրդ (2007)
* Սիցիլիայի արևի տակ (2015)

## Սկավառակագրություն
* My Jun, My Style (2006)
"One Word" (Han Ma Di Man)
"Don't know love" (Sarangul Molla)
"Foolish love" (Pabo Sarang)

* One & one - Num Hyun Joon (2006)
"Fly high" Feat. Seo In Yong

* Lips - Kim So Ri (2009)
"Pinky Finger"

* J Style(2009)
"J Style"
"Soliloquize"
"I'm ready"
"Selfless Dedicated Trees"
Сюда же вошел альбом My Jun, My Style.

* J Style, 1st Japan Album (2010)

## Տեսահոլովակներ
* "Drunk In Melody" by Eun Ji Won (2004)
* "Precious Story" by Kang Sung Hoon (2004)
* "Sweety" by Clazziquai (2004)
* "Grace" (Grace I & II) Lee Soo Young (2006)
* "Secret" by (Part III of the trilogy from Grace I & Grace II) Lee Soo Young (2006)
* "Anystar" by Lee Hyori (2006)
* "Decathlon" by 2008 Beijing Olympics, Ջեկի Չանի և այլ աստղերի մասնակցությամբ (2008)
* "Pinky Finger" by Kim Sori (2009)
* "J Style" by Lee Joon Gi (2009)
* "Soliloquy" by Lee Joon Gi (2009)

## Ծանոթագրություններ

## Արտաքին հղումներ
* Լի Ջուն Գի 
* 
*  
https://dapurmusik.com 

https://dapurmusik.com 

Կատեգորիա:21-րդ դարի երգիչներ
Կատեգորիա:Բուսան քաղաքում ծնվածներ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի կինոդերասաններ
Կատեգորիա:Հարավկորեացի մոդելներ
Կատեգորիա:Հարավկորեացի հեռուստատեսային դերասաններ
Նիկոլա Պելտց

**Նիկոլա Պելտց** (, ), ամերիկացի դերասանուհի։

Հայտնի միլիարդատեր և արդյունաբերող Նելսոն Պելտցի դուստրն է։

Դեռևս վաղ հասակից Նիկոլան խաղացել է դպրոցական ներկայացումներում և թատրոնում։ Նա այցելել է Կոնեկտիկուտի Գրինվիչի ակադեմիան իսկ այդտեղից էլ White Plains դպրոցը, որը Նյու Յորքում է։

2006 թվականին հայտնվել է «Բարի գալուստ կամ հարևանների մուտքն արգելված է» ֆիլմի էպիզոդներում։ 2008 թվականին նկարահանվել է ամերիկյան երգչուհի Մայլի Սայրուսի «7 Things» տեսահոլովակում, ինչպես նաև կատարել է Լինի դերը «Սպանության իրավունք» ֆիլմում։ Նիկոլան նկարահանվել է ջրերի կախարդուհի Կատարի դերը «Տարերքի տիրակալը» ֆիլմում, որի ռեժիսորն է Նայթ Շյամալանը։

Ներկա դրությամբ Նիկոլան ապրում է Նյու Յորքում իր ընտանիքի հետ միասին։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայքէջ
* http://nicolapeltz.jimdo.com/ 
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Ռաուենեբրախ

**Ռաուենեբրախ** (), կոմունա Գերմանիայում, Բավարիա երկրամասի Հասբերգե շրջանում։

Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2979 մարդ։ Զբաղեցնում է՝ 46,82 կմ² տարածք։ Պաշտոնական կոդ 09 6 74 187։

Կատեգորիա:Գերմանիայի բնակավայրեր
Գոդերձական (լեռնանցք)

**Գոդերձական**, լեռնանցք Հայկական լեռնաշխարհում, նրա հյուսիսային մասում, Ճորոխի վտակ Աճարա գետի ակունքների շրջանում։

## Ծանոթագրություններ

Կատեգորիա:Հայկական լեռնաշխարհի լեռնանցքներ
Կատեգորիա:Լեռնանցքներ այբբենական կարգով
Կատեգորիա:Թուրքիայի լեռնանցքներ
Բոխիսար

**Բոխիսար**, լեռ Հայաստանում, Գեղամա լեռնաշղթայում, Հրազդան գետի միջին հոսանքի ձախ կողմում։ Այդպես են կոչել բոխի շատ լինելու պատճառով։

## Ծանոթագրություններ

Կատեգորիա:Գեղամա լեռնաշղթա
Կատեգորիա:Կոտայքի մարզի լեռներ
Ավստրալիան Մանկական Եվրատեսիլ երգի մրցույթում

Ավստրալիան Մանկական Եվրատեսիլ երգի մրցույթին մասնակցության հայտ է ներկայացնում։ Մինչև այդ Ավստրալիան հեռարձակել է ողջ մրցույթները։
Երկիրը ներկայացրեց 14-ամյա Բելլա Փեյջը իր My Girls երգով և զբաղեցրեց 8-րդ տեղը։2020-21 թթ. Ավստրալիան չի  ասնակցել մրցույթից Covid-19-ի պատճառով, իսկ 2022-23 թթ. հայտարարել է որ այլև չի վերադառնալու և հետաքրքրված չե մրցույթով։

## Մասնակցումներ

Կատեգորիա:Ավստրալիայի երաժշտություն
Կատեգորիա:Երկրներ Մանկական Եվրատեսիլ երգի մրցույթում
Գալոյի սար

**Գալոյի սար**, լեռնագագաթ Հայաստանի Լոռու մարզում, Թումանյան և Քոբեր երկաթուղային կայարանների միջև, Վիրահայոց լեռներում, Փամբակի լեռների հյուսիսային ճյուղավորություններում։ Բարծրություն 2166  մ, Կաթնաջուր գյուղից 3,5 կմ արևելք։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Աբելիազավր

**Աբելիազավր** (), ծագումով գիշատիչ դինոզավր պատկանում է Աբելիզավրայինների ընտանիքին, աբելիզավրի ենթաընտանիքը ապրել է 74-70 մլն տարի առաջ։

Աբելիազավրի մնացորդները հայտնաբերվել են Նեուկեն (Արգենտինա) նահանգում։ Հետագայում նրանց կմախքները հայտնաբերվել են բոլոր մայրցամաքներում, բացի Անկտարկտիդայից։ Իրենց անունը նրանք ստացել են ի պատիվ Ռոբերտ Աբելյաի, (), արգենտինական թանգարանի տնօրեն (Museo Provincial de Cipolletti Carlos Ameghino), որտեղ էլ դրված են աբելիազավրի մնացորդները։

## Բնութագիր
* Բարձրություն - 3,5 մ
* Քաշ - 2,5 տոննա
* Ծնոթի երկարություն - 1,5 մ
* Բնակվել են - 74-70 մլն տարի առաջ

## Նկարագրություն

## Ծանոթագրություններ

## Արտաքին հղումներ
* Աբելիազավրը դինոզավրերի  հանրագիտարանում 
* Աբելիազավր  

Կատեգորիա:Դինոզավրեր
Կատեգորիա:Հարավային Ամերիկայի դինոզավրեր
Վալերիան Գափրինդաշվիլի

**Վալերիան Գափրինդաշվիլի** (,  (2 հունվարի, 1889), Քութայիս, Վրաստան, Ռուսական կայսրություն - 31 հունվարի, 1941, Թբիլիսի, Վրացական ԽՍՀ, ԽՍՀՄ), վրացի բանաստեղծ, թարգմանիչ։

## Կենսագրություն
Վալերիան Գափրինդաշվիլին ծնվել է 1888 թվականի դեկտեմբերի 21-ին (1889 թվականի հունվարի 2-ին) Քութայիսում։ 1914 թվականին ավարտել է Մոսկվայի պետական համալսարանի իրավաբանության ֆակուլտետը։ Իր ստեղծագործությունները տպագրել է 1914 թվականին Ս. Գորոդեցկու «Ars» ամսագրում, վրացական տարբեր հրատարակություններում։ Եղել է վրացական «Երազային գազելներ» ամսագրի խմբագիր։

1915-1916 թվականներին Վալերիան Գափրինդաշվիլին եղել է սիմվոլիստ բանաստեղծների «Կապույտ եղջյուրներ» խմբակի հիմնադիրներից մեկը։

Խորհրդային տարիներին գրել է հեղափոխությանը («Վերադարձ դեպի հողը»), սոցիալիստական շինարարությանը նվիրված բանաստեղծություններ։

Վալերիան Գափրինդաշվիլին վրացերեն է թարգմանել ռուս (Ալեքսանդր Պուշկին, Միխայիլ Լերմոնտով, Նիկոլայ Նեկրասով, Ալեքսանդր Բլոկ), ֆրանսիացի, գերմանացի ու անգլիացի գրողների ստեղծագործություններ։ Ռուսերեն է թարգմանել Նիկոլայ Բարաթաշվիլիի բոլոր ստեղծագործությունները։

Վալերիան Գափրինդաշվիլին իր կյանքն ավարտել է ինքնասպանությամբ։

## Ստեղծագործություններ
* Բանաստեղծությունների ժողովածու «Արևամուտ», Թիֆլիս, 1918։
* «Վրաստանի բանաստեղծները» (ռուսերեն), Թիֆլիս, 1921։
* «Բանաստեղծությունների ժողովածու», Թիֆլիս, 1926։

## Ծանոթագրություններ

## Արտաքին հղումներ
* Sentimental Triolet, by Valerian Gaprindashvili Georgian Literature With Luka

Կատեգորիա:Վրացի բանաստեղծներ
Կատեգորիա:Վրացի թարգմանիչներ
Կատեգորիա:Ինքնասպան գրողներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Վրացի լրագրողներ
Կատեգորիա:20-րդ դարի թարգմանիչներ
Կատեգորիա:Խորհրդային բանաստեղծներ
Կատեգորիա:20-րդ դարի տղամարդ գրողներ
Կատեգորիա:20-րդ դարի ռուս բանաստեղծներ
Կատեգորիա:Բանաստեղծներ այբբենական կարգով